kombinácia liekov
Dobry den, beriem liek Amlessa 4 mg na vysoky krvny tlak a iny lekar mi predpisal aj nebilet 5 mg (kvoli vysokemu srdcovemu pulzu). Nebiju sa tieto dva lieky, resp. mozem ich uzivat sucasne? Mam 35 rokov. Nepride az k prilisnemu znizeniu TK alebo pulzu? Dakujem za odpoved.
Dobrý deň,
ďakujeme za Vašu otázku.
Medzi liekmi Amlessa a Nebilet dochádza k niekoľkým stredne závažným interakciám.
Pri súčasnom užívaní hrozí riziko vzniku hyperkaliémie (zvýšeniu draslíka v sére), ktoré môže byť v niektorých prípadoch smrteľné. Kombinácia si vyžaduje opatrnosť, časté monitorovanie sérového draslíka a EKG.
Súbežné použitie antihypertenzív ako napr. betablokátory (Nebilet) môže zvýšiť hypotenzný účinok perindoprilu a amlodipínu (Amlessa). Táto kombinácia si vyžaduje opatrnosť. Odporúča sa pravidené monitorovanie krvného tlaku.
V prípade, že predpisujúci lekár bol informovaný o užívaných liekoch, zvážil túto interakciu a prispôsobil nastavenej terapii dávkovanie. V opačnom prípade je potrebné lekára upovedomiť o danej skutočnosti.
Prajem pekný zvyšok dňa.
S pozdravom PharmDr. Patrícia čečková